### Beslutning

Gyda Christoffersen med bemærkning, at byrådet i sit møde den 24. februar 2021 har vedtaget Magistratens indstilling i overensstemmelse med erklæring fra Økonomiudvalget af 10. februar 2021.

Dansk Folkepartis byrådsgruppe kunne ikke tiltræde indstillingen.

Med tre mål, og uden at gå på kompromis med velsmag, sundhed, økologi og medbestemmelse, vil [adresse] gå foran i kampen for at reducere klimaaftrykket og øge bæredygtigheden af vores måltider.

### Resumé

Byrådet i [adresse] vedtog d. 26. juni 2019 ”Klimapolitisk Fødevarestrategi”. De tre mål er, at kommunen senest i 2025 har reduceret klimaaftrykket af de indkøbte fødevarer med 1/4, reduceret madspild med 1/3 og har flere klimavenlige fødevarer i indkøbsaftalerne. Dette sker gennem inspiration, kurser og vidensdeling. Indsatsen er tværmagistratsligt forankret. Sammen med arbejdsgrupper og interessenter vurderer og igangsætter projektgruppen aktiviteter, der skal til for at nå i mål. Projektet henvender sig til alle magistratsafdelinger og medarbejdergrupper, men også til borgerne. Der er afsat ressourcer til en projektmedarbejder, samt drift, materialer og kurser og inspiration. Deltagelse i aktiviteterne er gratis. De enkelte magistratsafdelinger sikrer, at der lokalt afsættes ressourcer til deltagelse i projekt- og arbejdsgrupper, samt timer til deltagelse i aktiviteter. Projektet er agilt, og aktiviteterne er ikke fastlagte på forhånd.

### Indstilling

Det indstilles:

At 1) udmøntningen af den klimapolitiske fødevarestrategi sker som beskrevet i denne indstilling

At 2) målene nås i 2025 i stedet for 2024 grundet Covid-19 pandemien

At 3) der laves status årligt de næste 4 år til Byrådet i forbindelse med den supplerende regnskabsindstilling

### Sagens forløb

18-01-2021 Magistraten
Fremsendes til [adresse] med bemærkning, at Magistraten i mødet den 18. januar 2020 anbefaler, at byrådet tiltræder Borgmesterens Afdelings indstilling af 11. januar 2021.
 03-02-2021 Aarhus Byråd
Fremsendes til Økonomiudvalget til behandling i henhold til beslutning i byrådets møde den 3. februar 2021.
 10-02-2021 Økonomiudvalget

Udvalget kunne enstemmigt tiltræde indstillingen i overensstemmelse med Magistratens anbefaling.

Ane Andersen var forhindret i at deltage i udvalgets behandling af sagen.

 24-02-2021 Aarhus Byråd

Gyda Christoffersen med bemærkning, at byrådet i sit møde den 24. februar 2021 har vedtaget Magistratens indstilling i overensstemmelse med erklæring fra Økonomiudvalget af 10. februar 2021.

Dansk Folkepartis byrådsgruppe kunne ikke tiltræde indstillingen.